## Pravilnik o izmjenama i dopunama Pravilnika o uvjetima i načinu ostvarivanja prava na ortopedska i druga pomagala

### NN 57/2007 (4.6.2007.), Pravilnik o izmjenama i dopunama Pravilnika o uvjetima i načinu ostvarivanja prava na ortopedska i druga pomagala

# HRVATSKI ZAVOD ZA ZDRAVSTVENO OSIGURANJE

**1855**

Na osnovi članka 138., a u svezi s člankom 139. Zakona o obveznom zdravstvenom
osiguranju (»Narodne novine« broj 85/06., 105/06. i 118/06.) i članka 19.
Statuta Hrvatskog zavoda za zdravstveno osiguranje (»Narodne novine« broj
16/02., 24/02. i 58/03.) Upravno vijeće Hrvatskog zavoda za zdravstveno
osiguranje na 46. sjednici održanoj 22. svibnja 2007. godine donijelo je

## PRAVILNIK

### O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA ORTOPEDSKA I DRUGA POMAGALA

Članak 1.

U Pravilniku o uvjetima i načinu ostvarivanja prava na ortopedska i druga
pomagala (»Narodne novine« broj 25/05., 41/05., 88/05., 125/05., 155/05.,
24/06., 36/06., 46/06., 88/06., 96/06., 112/06., 136/06. i 48/07. – u daljnjem
tekstu: Pravilnik) u Popisu pomagala iz članka 3. Pravilnika za pomagalo pod
rednim brojem:
– 193., šifra pomagala AORZ08S, u stupcu broj 5 iza riječi: »kirurg« dodaje se
riječ: »– traumatolog«
– 204., šifra pomagala AORR01W, u stupcu broj 5 iza riječi: »kirurg« dodaje se
riječ: »– traumatolog«
– 209., šifra pomagala AONK25V, u stupcu broj 5 iza riječi: »kirurg« dodaje se
riječ: »– traumatolog«
– 218., šifra pomagala AONT144, u stupcu broj 5 iza riječi: »ortoped« upisuje se
zarez i dodaju riječi: »kirurg-traumatolog«
– 219., šifra pomagala AONT072, u stupcu broj 5 iza riječi: »kirurg« dodaje se
riječ: »– traumatolog«
– 220., šifra pomagala AONZ01W, u stupcu broj 5 iza riječi: »kirurg« dodaje se
riječ: »– traumatolog«
– 224., šifra pomagala AONT048, u stupcu broj 5 iza riječi: »kirurg« dodaje se
riječ: »– traumatolog«
– 232., šifra pomagala AONZ02U, u stupcu broj 14 iza riječi: »kretanje,« dodaju
se riječi: »u pravilu,«
– 233., šifra pomagala AONZ18E, u stupcu broj 14 iza riječi: »kretanje,« dodaju
se riječi: »u pravilu,«
– 234., šifra pomagala AONZ03S, u stupcu broj 14 iza riječi: »kretanje,« dodaju
se riječi: »u pravilu,«
– 235., šifra pomagala AONZ19C, u stupcu broj 14 iza riječi: »kretanje,« dodaju
se riječi: »u pravilu,«
– 236., šifra pomagala AONZ10U, u stupcu broj 14 iza riječi: »kretanje,« dodaju
se riječi: »u pravilu,«
– 237., šifra pomagala AONZ20Q, u stupcu broj 14 iza riječi: »kretanje,« dodaju
se riječi: »u pravilu,«
– 238., šifra pomagala AONZ11S, u stupcu broj 14 iza riječi: »kretanje,« dodaju
se riječi: »u pravilu,«
– 239., šifra pomagala AONZ21O, u stupcu broj 14 iza riječi: »kretanje,« dodaju
se riječi: »u pravilu,«
– 240., šifra pomagala AONZ13O, u stupcu broj 14 iza riječi: »kretanje,« dodaju
se riječi: »u pravilu,«
– 259., šifra pomagala AOFK18J, u stupcu broj 5 riječ: »fizijatar« briše se, u
stupcu broj 13 riječ: »individualno« zamjenjuje se riječju: »serijski«, a u
stupcu broj 14 briše se zagrada i tekst u zagradi: »plastična, izradba po
sadrenom odljevu«
– 292., šifra pomagala AOIK14G, u stupcu broj 6 riječi: »za pomagala Direkcije«
zamjenjuju se riječju: »PU«, u stupcu broj 7 riječ: »NE« zamjenjuje se riječju:
»DA«, u stupcu broj 10 riječi pod I, II, III i IV brišu se, a tekst u stupcu
broj 14 mijenja se i glasi: »kolica za privremenu uporabu iz članka 7. ovog
Pravilnika propisuju se za bolesnike u terminalnom stadiju maligne bolesti, za
bolesnike koji se privremeno ne mogu kretati sa štakama ili hodalicom zbog:
nesraslog prijeloma kuka ili koljena, kod amputacije nogu do primjene proteze«
– 316., šifra pomagala AOID23V, u stupcu broj 9 broj: »1« zamjenjuje se
riječima: »do 2«, u stupcu broj 12 broj: »394,24« zamjenjuje se brojem:
»788,48«, a u stupcu broj 14 iza riječi: »statusa« upisuje se zarez i dodaju
riječi: »kod deformacija lokomotornog sustava«
– 346., šifra pomagala EPTP02M, tekst u stupcu broj 14 mijenja se i glasi:
»pupčana kila«
– 435., šifra pomagala EPPL091, u stupcu broj 9 iza broja: »730« dodaju se
riječi: »do 1100«, a tekst u stupcu broj 14 mijenja se i glasi: »Osigurane osobe
od navršene 7. godine kod srednje teš­ke inkontinencije, kod teške
inkontinencije u kombinaciji s visoko upijajućim pelenama za noć. U skladu s
medicinskom indikacijom, pomagalo propisuje izabrani doktor obiteljske (opće)
medicine prema tjelesnoj težini.«
– 436., šifra pomagala EPPL10F, u stupcu broj 9 iza broja: »730« dodaju se
riječi: »do 1100«, a tekst u stupcu broj 14 mijenja se i glasi: »Osigurane osobe
od navršene 7. godine kod srednje teške inkontinencije, kod teške inkontinencije
u kombinaciji s visoko upijajućim pelenama za noć. U skladu s medicinskom
indikacijom, pomagalo propisuje izabrani doktor obiteljske (opće) medicine prema
tjelesnoj težini.«
– 437., šifra pomagala EPPL02F, tekst u stupcu broj 14 mijenja se i glasi:
»Osigurane osobe od navršene 7. godine kod teške inkontinencije u kombinaciji s
dnevnim pelenama, kod vrlo teške inkontinencije u kombinaciji s anatomskim
ulošcima i gaćicama mrežastim. U skladu s medicinskom indikacijom, pomagalo
propisuje izabrani doktor obiteljske (opće) medicine prema tjelesnoj težini.«
– 438., šifra pomagala EPPL11D, tekst u stupcu broj 14 mijenja se i glasi:
»Osigurane osobe od navršene 7. godine kod teške inkontinencije u kombinaciji s
dnevnim pelenama, kod vrlo teške inkontinencije u kombinaciji s anatomskim
ulošcima i gaćicama mrežastim. U skladu s medicinskom indikacijom, pomagalo
propisuje izabrani doktor obiteljske (opće) medicine prema tjelesnoj težini.«
– 439., šifra pomagala EPPL03D, tekst u stupcu broj 14 mijenja se i glasi:
»Osigurane osobe od navršene 7. godine, kod vrlo teške inkontinencije u
kombinaciji s mrežastim gaćicama i visoko upijajućim pelenama za noć. U skladu s
medicinskom indikacijom, pomagalo propisuje izabrani doktor obiteljske (opće)
medicine prema tjelesnoj težini.«
– 440., šifra pomagala EPPL12B, tekst u stupcu broj 14 mijenja se i glasi:
»Osigurane osobe od navršene 7. godine, kod vrlo teške inkontinencije u
kombinaciji s mrežastim gaćicama i visoko upijajućim pelenama za noć. U skladu s
medicinskom indikacijom, pomagalo propisuje izabrani doktor obiteljske (opće)
medicine prema tjelesnoj težini.«
– 441., šifra pomagala EPPL059, tekst u stupcu broj 14 mijenja se i glasi:
»Osigurane osobe od navršene 7. godine, kod vrlo teške inkontinencije u
kombinaciji s anatomskim ulošcima i visoko upijajućim pelenama za noć. U skladu
s medicinskom indikacijom, pomagalo propisuje izabrani doktor obiteljske (opće)
medicine prema tjelesnoj težini.«
– 442., šifra pomagala EPPL139, tekst u stupcu broj 14 mijenja se i glasi:
»Osigurane osobe od navršene 7. godine, kod vrlo teške inkontinencije u
kombinaciji s mrežastim gaćicama i visoko upijajućim pelenama za noć. U skladu s
medicinskom indikacijom, pomagalo propisuje izabrani doktor obiteljske (opće)
medicine prema tjelesnoj težini.«
– 450., šifra pomagala EPSR07C, u stupcu broj 6 briše se riječ: »Direkcije«, a u
stupcu broj 14 iza riječi: »laringitisa« upisuje se zarez i dodaje tekst koji
glasi: »maligne bolesti s posljedičnom laringektomijom«
– 485., šifra pomagala EPSE283, u stupcu broj 9 iza broja: »1000« dodaju se
riječi: »do 1500«
– 565., šifra pomagala BNLT01E, u stupcu broj 14 dodaje se tekst koji glasi:
»oštećenje centralnog vida organsko ili funkcionalno«
– 566., šifra pomagala BNLT02C, u stupcu broj 14 dodaje se tekst koji glasi:
»oštećenje centralnog vida organsko ili funkcionalno«
– 602. šifra pomagala CSUA11G, u stupcu broj 5 iza riječi: »Klinike« upisuje se
zarez i dodaje tekst koji glasi: »specijalist ORL rehabilitacijskog tima koji
provodi govorno-slušnu rehabilitaciju uz potanko obrazloženje indikacije«, a
tekst u stupcu broj 14 mijenja se i glasi: »Bežični sustav i frekvencijska
modulacija, predškolska dob (od navršenih pet godina života), te za vrijeme
redovnog školovanja uz predočenje potvrde.«
– 603., šifra pomagala CSUA12E, u stupcu broj 5 iza riječi: »Klinike« upisuje se
zarez i dodaje tekst koji glasi: »specijalist ORL rehabilitacijskog tima koji
provodi govorno – slušnu rehabilitaciju uz potanko obrazloženje indikacije«, a
tekst u stupcu broj 14 mijenja se i glasi: »Bežični sustav i frekvencijska
modulacija, predškolska dob (od navršenih pet godina života), te za vrijeme
redovnog školovanja uz predočenje potvrde.«

Članak 2.

U članku 3. Pravilnika, iza stavka 2. dodaju se novi stavci 3. i 4. koji glase:
»Iznimno od stavka 2. ovog članka osigurana osoba može na osnovi prethodnog
odobrenja liječničkog povjerenstva za ortopedska i druga pomagala Direkcije
Zavoda (u daljnjem tekstu: liječničko povjerenstvo za pomagala Direkcije)
ostvariti pravo na ortopedska pomagala utvrđena u Popisu pomagala, za koja ne
ispunjava propisane medicinske indikacije ako je prema prijedlogu doktora
odgovarajuće specijalnosti (ortoped, kirurg – traumatolog, fizijatar) primjena
tog ortopedskog pomagala nužna za liječenje i rehabilitaciju osigurane osobe.
Doktor specijalist, koji predlaže potrebu primjene ortopedskog pomagala iz
stavka 3. ovog članka, obvezan je uz prijedlog priložiti i obrazloženje svog
prijedloga u kojem će opsežno medicinski obraz­ložiti nužnost i medicinsku
indiciranost primjene tog ortopedskog pomagala osiguranoj osobi.«
Dosadašnji stavci 3. i 4. postaju stavci 5. i 6.

Članak 3.

U članku 7. Pravilnika, u stavku 3. iza riječi: »rukom« briše se slovo: »i« i
upisuje zarez, a iza riječi: »unazad« briše se točka i dodaje tekst: »i
invalidska kolica za osobe ograničene u aktivnostima.«

Članak 4.

U članku 25. Pravilnika u stavku 2. tekst: »liječničkom povjerenstvu za
ortopedska i druga pomagala Direkcije Zavoda (u daljnjem tekstu: liječničko
povjerenstvo za pomagala Direkcije)« zamjenjuje se tekstom: »liječničkom
povjerenstvu za pomagala Direkcije«.

Članak 5.

U članku 26. Pravilnika dodaje se novi stavak 3. koji glasi:
»Iznimno, a na osnovi odobrene godišnje količine pomagala za probavni sustav,
pomagala za urogenitalni sustav i pomagala u slučaju šećerne bolesti mogu se
ovjeravati u količini za šestomjeseč­no razdoblje. Za koje će se razdoblje
navedena pomagala ovjeriti u svakom pojedinačnom slučaju utvrđuje liječničko
povjerenstvo koje je odobrilo godišnju količinu pomagala.«

Članak 6.

U članku 40. Pravilnika u stavku 3. briše se tekst: »nalaz Barthel indeksa,«.

Članak 7.

U članku 42. Pravilnika dodaje se novi stavak 2. koji glasi:
»Osigurana osoba iz stavka 1. ovog članka koja se nalazi na redovnom školovanju
o kojem je obvezna priložiti potvrdu ima pravo za vrijeme tog školovanja na još
jedna invalidska kolica s posebnom prilagodbom i nužnim dodacima.«

Članak 8.

U članku 44. Pravilnika u stavku 1. iza podstavka 4. dodaje se novi podstavak 5.
koji glasi:
»– osobi s obostranom amputacijom nogu bilo koje razine iznad razine gležnja i
visokom razinom aktivnosti u svakodnevnom životu u dobi od 18 do 65 godina mogu
se, na osnovi prijedloga rehabilitacijskog tima, propisati aktivna invalidska
kolica.«
Dosadašnji podstavci 5. i 6. postaju podstavci 6. i 7.
Stavak 2. i 3. brišu se.

Članak 9.

U članku 52. Pravilnika, podstavak 1. mijenja se i glasi:
»– antidekubitalni jastuk za sjedenje u kolicima kod osoba s paraparezom,
tetraparezom, paraplegijom, tetraplegijom i obostranom natkoljeničnom
amputacijom«.
Podstavak 4. mijenja se i glasi:
»– jastuk za kolica kod svih osiguranih osoba koje trajno koriste invalidska
kolica zbog hemipareze, hemiplegije i obostrane amputacije nogu.«

Članak 10.

U članku 60. Pravilnika u stavku 1. podstavku 6. briše se zagrada i tekst:
»prema veličini osobe«.
Stavak 3. mijenja se i glasi:
»U slučaju kompletne inkontinencije urina (srednje teška inkontinencija)
osigurana osoba ima pravo na pelene u spoju s gaćicama za dan u količini i
veličini utvrđenoj u Popisu pomagala.«
Iza stavka 3. dodaju se novi stavci 4. i 5. koji glase:
»U slučaju kompletne inkontinencije urina, a djelomično stolice (teška
inkontinencija), osigurana osoba ima pravo na kombinaciju pelena u spoju s
gaćicama za dan i visoko upijajućih pelena u spoju s gaćicama za noć u količini
i veličini utvrđenoj u Popisu pomagala.
U slučaju kompletne inkontinencije urina i stolice (vrlo teška inkontinencija),
osigurana osoba ima pravo na kombinaciju pomagala anatomski ulošci, gaćice
mrežaste elastične i visoko upijajuće pelene u spoju s gaćicama za noć, u
količini i veličini utvrđenoj u Popisu pomagala.«
Dosadašnji stavci 4., 5. i 6. postaju stavci 6., 7. i 8.

Članak 11.

Članak 70. Pravilnika mijenja se i glasi:
»Slabovidna osigurana osoba koja optimalnom korekcijom leća­ma ili kontaktnim
lećama na oku s boljim vidnim poljem ima vidnu oštrinu manju od 30%, ali bolju
od osjeta svjetla ili vidno polje uže od 30 na oku s boljim vidnim poljem ima
pravo na teleskopske leće.
Osigurana osoba ima pravo na teleskopske leće i u slučaju kada uz optimalnu
korekciju vidne oštrine lećama ili kontaktnim lećama vidna oštrina ne prelazi
30% na oku s boljom vidnom oštrinom.
Kliničke indikacije za propisivanje teleskopskih leća su organsko (makulopatija)
ili funkcionalno (slabovidnost – ambliopija) oštećenje centralnog vida.
Teleskopske leće propisuju se samo ako je ortoptičko-pleoptičko liječenje
završeno.«

Članak 12.

U članku 76. Pravilnika u stavku 2. točki 2. iza riječi: »slijepih« dodaje se
tekst: »ili udruga slijepih«.

Članak 13.

U članku 77.a. Pravilnika stavak 1. mijenja se i glasi:
»Osigurana osoba predškolske dobi (od navršenih pet godina života), te osigurana
osoba koja je na redovnom školovanju, uz predočenje potvrde o redovnom
školovanju, koja ima obostrani trajni gubitak sluha, u skladu s člankom 77.
stavkom 1. ovog Pravilnika ostvaruje pravo na pomagala za poboljšanje
komunikacije, predajnik i prijamnik.«

Članak 14.

U članku 98. Pravilnika u stavku 1. podstavak 8. mijenja se i glasi:
»– ortopedska pomagala iz članka 3. stavka 3. ovog Pravilnika«.

Članak 15.

U članku 105. Pravilnika podstavak 1. mijenja se i glasi:
»– jednostrano raskinuti ugovor s isporučiteljem pomagala koji je osiguranoj
osobi izdao pomagalo suprotno odredbama ovog Pravilnika i sklopljenog ugovora (npr.
izdao je pomagalo neodgovarajuće kvalitete ili kvantitete; izdao je pomagalo
čije izdavanje nije ugovorio sa Zavodom, naplatio je višu cijenu od ugovorene,
isporučivao je pomagala osiguranim osobama na maloprodajnim lokacijama koje nije
ugovorio sa Zavodom, odnosno za koje ne posjeduje odobrenje za promet na malo
ortopedskim i drugim pomagalima, isporučivao pomagala osiguranim osobama za koja
ne posjeduje proizvodnu dozvolu, kao i u svim drugim slučajevima kada se utvrdi
postupanje ugovornog isporučitelja suprotno zakonskim i podzakonskim propisima).
U podstavku 3. iza riječi: »potrebama« briše se točka, upisuje zarez i dodaje
tekst: »te kada za osiguranu osobu neposredno s ugovornim isporučiteljom Zavoda
dogovaraju isporuku pomagala, te osiguranu osobu upućuju da se zbog nabave
pomagala obrati točno određenom ugovornom isporučitelju, kao i u slučaju kada
ugovornom isporučitelju omogućuju da neposredno u kontaktu s osiguranom osobom,
koja se nalazi na liječenju u ugovornoj zdravstvenoj ustanovi, odnosno u
ugovornoj ordinaciji doktora privatne prakse dogovaraju potrebu i isporuku
ortopedskog ili drugog pomagala protivno ovim Pravilnikom propisanog postupka
odobravanja i ovjere pomagala, osim u slučajevima kada je ovim pravilnikom
drukčije propisano.«

Članak 16.

Ovaj pravilnik stupa na snagu osmog dana od dana objave u »Narodnim novinama«.

Klasa: 025-04/07-01/145
Urbroj: 338-01-01-07-1
Zagreb, 22. svibnja 2007.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Pravilnik, NN 57/2007-1855
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)